**DĖL ATSTOVO DELEGAVIMO Į PANEVĖŽIO REGIONO PLĖTROS TARYBOS VISUOTINĮ DALYVIŲ SUSIRINKIMĄ**

2021 m. vasario 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies   
43 punktu, Lietuvos Respublikos regioninės plėtros įstatymo 13 straipsnio 1 dalies 3 punktu,   
19 straipsnio 2 dalies 1 punktu ir Panevėžio regiono plėtros tarybos nuostatų, patvirtintų Panevėžio regiono plėtros tarybos 2020 m. lapkričio 20 d. sprendimu, 11.3 papunkčiu, Rokiškio rajono savivaldybės taryba n u s p r e n d ž i a:

1. Deleguoti Rokiškio rajono savivaldybės merą Ramūną Godeliauską į Panevėžio regiono plėtros tarybos visuotinį dalyvių susirinkimą Rokiškio rajono savivaldybės tarybos 2019–2023 m. kadencijos laikotarpiui, o savivaldybės mero tarnybinių komandiruočių, atostogų, laikinojo nedarbingumo metu ir kitais atvejais, kai jis negali dalyvauti Panevėžio regiono plėtros tarybos visuotiniame dalyvių susirinkime, –Rokiškio rajono savivaldybės tarybos narį, mero pavaduotoją Tadą Barauską.
2. Įgalioti 1 punkte nurodytus asmenis:
   1. pritarti, teikti siūlymus dėl darbotvarkės;
   2. balsuoti priimant sprendimus darbotvarkės ir kitais procedūriniais klausimais, laikantis efektyvumo ir racionalumo principų.

Šis sprendimas per vieną mėnesį gali būti apskundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jurgita Blaževičiūtė

Rokiškio rajono savivaldybės tarybai

**SPRENDIMO PROPJEKTO „DĖL ATSTOVO DELEGAVIMO Į PANEVĖŽIO REGIONO PLĖTROS TARYBOS VISUOTINĮ DALYVIŲ SUSIRINKIMĄ” AIŠKINAMASIS RAŠTAS**

2021-02-09

Rokiškis

**Parengto sprendimo projekto tikslai ir uždaviniai.**

Šio sprendimo tikslas – įgyvendinant LR regioninės plėtros įstatymo nuostatas , deleguojant Rokiškio r. savivaldybės kaip vienos iš Panevėžio regiono plėtros tarybos steigėjos, atstovą – savivaldybės merą bei pakaitinį jam asmenį į Panevėžio regiono plėtros tarybos visuotinį dalyvių susirinkimą.

**Šiuo metu esantis teisinis reglamentavimas.**

2020 m. rugsėjo 1 d. įsigaliojęs 2020 m. birželio 11 d. Lietuvos Respublikos Seimo pakeistas Lietuvos Respublikos regioninės plėtros įstatymas (Nr. XIII-3041); Panevėžio regiono plėtros tarybos nuostatai, patvirtinti Panevėžio regiono plėtros tarybos 2020 m. lapkričio 20 d. sprendimu Nr. 248 ; Lietuvos Respublikos vietos savivaldos įstatymas.

**Sprendimo projekto esmė.**

2020 m. rugsėjo 1 d. įsigaliojo 2020 m. birželio 11 d. Lietuvos Respublikos Seimo pakeistas Lietuvos Respublikos regioninės plėtros įstatymas (Nr. XIII-3041), kuriame įtvirtintos naujos nacionalinę regioninę politiką formuojančių ir įgyvendinančių subjektų ir jų įgaliojimų nuostatos. Pagal minėto įstatymo naujas nuostatas – Regiono plėtros tarybayrakonkrečios apskrities savivaldybių įsteigtas juridinis asmuo, planuojantis ir koordinuojantis nacionalinės regioninės politikos įgyvendinimą toje apskrityje, skatinantis apskrities socialinę ir ekonominę plėtrą bei apskrities savivaldybių bendradarbiavimą, atstovaujantis regionui. Regiono plėtros tarybos organas yra visuotinis dalyvių susirinkimas ir valdymo organai – Kolegija ir regiono plėtros tarybos administracijos direktorius. 2021-02-03 Registrų centre buvo įregistruota Panevėžio regiono plėtros taryba ir planuojama artimiausiu metu pradėti jos veiklą, sukviečiant visuotinį dalyvių susirinkimą.. Remiantis Rokiškio r. savivaldybės tarybos 2020 m. spalio 30 d. sprendimu Nr. TS-248, Rokiškio rajono savivaldybės meras buvo įgaliotas dalyvauti Panevėžio regiono plėtros tarybos steigiamajame susirinkime, balsuoti už Panevėžio regiono plėtros tarybos nuostatų, Panevėžio regiono plėtros tarybos kolegijos darbo reglamento ir Panevėžio regiono plėtros tarybos kolegijos personalinės sudėties patvirtinimą ir pasirašyti Panevėžio regiono plėtros tarybos nuostatus.

Rokiškio r. savivaldybės, kaip vienos iš Panevėžio regiono plėtros tarybos steigėjų, atstovas – savivaldybės meras į Panevėžio regiono plėtros tarybos visuotinį dalyvių susirinkimą savivaldybės tarybos kadencijos laikotarpiui deleguojamas vadovaujantis Lietuvos Respublikos vietos savivaldos įstatymo 16 straipsnio 2 dalies 43 punktu ir Regioninės plėtros įstatymo 19 straipsnio 2 dalies 1 punktu ir Panevėžio regiono plėtros tarybos nuostatų, patvirtintų Panevėžio regiono plėtros tarybos 2020 m. lapkričio 20 d. sprendimu, 11.3 papunkčiu. Taip pat būtina deleguoti Rokiškio r. savivaldybės atstovą , kuris būtų pakaitiniu nariu ir atstovautų savivaldybę savivaldybės mero tarnybinių komandiruočių, atostogų, laikinojo nedarbingumo metu ir kitais atvejais, kai jis negali dalyvauti Panevėžio regiono plėtros tarybos visuotiniame dalyvių susirinkime.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendintos LR regioninės plėtros įstatymo nuostatos bei atstovaujama Rokiškio r. savivaldybė Panevėžio regiono plėtros tarybos visuotiniame dalyvių susirinkime savivaldybės kadencijos laikotarpiu;

**neigiamos** – nenumatomos.

**Kokia sprendimo nauda Rokiškio rajono gyventojams.** Rokiškio r. savivaldybei bus atstovaujama Panevėžio regiono plėtros taryboje, priimant svarbius regionui ir rajonui sprendimus.

**Finansavimo šaltiniai ir lėšų poreikis**: nenumatoma.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas** –teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vedėja Jurgita Blaževičiūtė